Amenințarea fantomei ceaușiste. De ce s-a constituit în grabă un Tribunal militar de urgență.
La Târgoviște se trage la ora 00:15 asupra unității militare unde sunt arestați Nicolae și Elena Ceaușescu. Pe 24 decembrie 1989, fostul președinte aude scandarea "Ole, Ole, Ceaușescu nu mai e!". Ion Iliescu decide constituirea Tribunalului militar de urgență pentru Ceaușescu.
Uite cum a apărut ideea unui tribunal de urgență care să-l judece pe Nicolae Ceaușescu.Petre Roman: "Ideea a apărut din momentul, eu vă spun ce am trăit eu din perspectiva mea, obligația mea este de a povesti ce am trăit eu, aveam tot timpul despre faptul că acțiunile teroriste continuau, și evident că erau în punctele strategice, la MAN dar și la Academia Militară la Ministerul de interne TVR și Radio."Petre Roman spune cum era evaluată situația de pe 24 decembrie de armată și de noua putere instalată la București.Petre Roman: "Veneau informații că sunt omorâți oameni deci impresia era că acești lunetiști creează, intenționat panică, pentru a ține lucrurile în loc într-o stare de panică și eventual, Ceaușescu cu anumite forțe care noi nu știam dacă există sau mai degrabă bănuiam ce există dar nu știam ce forțe sunt să reintervină în favoarea lui Ceaușescu asta era sentimentul iar militarii, armata aici e partea, au făcut o evaluare, militară și au spus: să presupunem, că sunt 100 de trăgători armata nu e pregătită să facă față trebuie să iasă în stradă ca să poată să blocheze lucrurile astea la fiecare trăgător ar trebui 1.000 de militari obișnuiți.".